Diari Oficial de la Generalitat Valenciana


Sumari del DOGV 4831, del 31-08-2004 (2004/8868)

RESOLUCIÓ de 28 de juliol de 2004, de la Direcció General d'Universitats i Investigació, per la qual es concedixen les beques postdoctorals de perfeccionament de personal investigador.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4831

Data del DOGV
:   31-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8868


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 28 de juliol de 2004, de la Direcció General d'Universitats i Investigació, per la qual es concedixen les beques postdoctorals de perfeccionament de personal investigador. [2004/8868]
  
L'Orde de 5 de març de 2004, del conseller de Cultura, Educació i Esport (DOGV, de 24 de març), per la qual es convoca, entre altres, les beques postdoctorals de perfeccionament de personal investigador corresponents a l'exercici 2004, establix en l'annex IV les bases per a la present resolució.
  
La base 4.1 de l'annex I de l'Orde de 5 de març de 2004, abans referida, disposa que la concessió o denegació de les ajudes es realitzarà per resolució del director general d'Universitats i Investigació, per delegació del conseller de Cultura, Educació i Esport.
  
En virtut de tot això i vista la proposta de selecció de persones candidates i la llista de reserva que preveu la base 7.3 de l'annex IV de la referida l'Orde de 5 de març de 2004, resolc
  
Primer
  
Concedir les beques postdoctorals de perfeccionament de personal investigador a les persones beneficiàries que figuren relacionades en l'annex I de la present resolució.
  
Les dotacions mensuals i les addicionals úniques referides en les bases 4.1 i 4.2 de l'annex IV de l'orde de convocatòria seran les que per a cada persona beneficiària s'especifica i es lliuraran per mensualitats anticipades sempre que siga possible.
  
Segon
  
El gasto per al pagament a les persones beneficiàries que figuren en l'annex I de la present resolució, per un import total de 126.800 euros anirà a càrrec del crèdit de la línia de subvenció T4015000 de l'aplicació 01.96.13.662.70 del pressupost de la Generalitat Valenciana per a l'exercici 2004.
  
Tercer
  
El període de gaudi d'estes beques serà el comprés entre l'1 de setembre de 2004 i el 31 d'agost de 2005.
  
L'efectivitat d'esta concessió en alló que es referix als mesos de l'any 2005 queda en tot cas condicionada a l'existència de crèdit adequat i suficient en els pressuposts de la Generalitat Valenciana de l'exercici 2005.
  
Quart
  
El termini per a la incorporació dels becaris al centre d'investigació serà de l'1 al 10 de setembre de 2004. La no incorporació en el dit termini s'entendrà com a renúncia a la beca concedida, llevat que es tinga l'autorització d'ajornament per resolució del director general d'Universitats i Investigació. Si fóra el cas, eixa autorització haurà de sol·licitar-se abans del 10 de setembre de 2004.
  
Les persones beneficiàries hauran de notificar la seua incorporació a la Direcció General d'Universitats i Investigació dins dels deu dies següents a la data en què es produïsca, per mitjà de la presentació de l'imprés normalitzat (imprés 33845) que figura en l'adreça d'internet http://www.cult.gva/dgeui/homepage.htm.
  
Cinqué
  
Les persones beneficiàries d'estes beques estan obligades al compliment de les bases de l'Orde de 5 de març de 2004.
  
Sisé
  
Als efectes del que preveu la base 12.2 de l'annex I de l'orde de convocatòria, l'ordre de reserva que resulta del procés d'avaluació serà el que establix la relació que figura en l'annex II de la present resolució.
  
D'acord amb el que disposen els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei reguladora de la Jurisdicció Contenciósa Administrativa, lcontra a present resolució, que esgota la via administrativa, es podrá interposar recurs potestatiu en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant del mateix òrgan que ha dictat la resolució, en el termini d'un mes comptador des de l'endemà de la publicació de la present resolució.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.
  
València, 28 de juliol del 2004.- El director general d'Universitats i Investigació: Julio Seoane Rey.